《佛米赞》
宋代·饶节

时平主圣，万国自靖。不杀而成，不征而正。矫矫虎臣，无所用命。

移将东南，介我佛会。久闻吾曹，念佛三昧。喑呜叱咤，化为佛声。

三令五申，易为佛名。一佛一米，为米三升。自升而斗，自斗而斛。

念之无穷，太仓不足。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。